**คู่มือสำหรับประชาชน : การขอใบอนุญาตประกอบกิจการรับทำการเก็บ และขนมูลฝอยทั่วไป**

**หน่วยงานที่ให้บริการ :** เทศบาลตำบลเมืองงาย อำเภอเชียงดาว จังหวัดเชียงใหม่กระทรวงมหาดไทย

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

1. หลักเกณฑ์ วิธีการ  
  
 ผู้ใดประสงค์ขอใบอนุญาตประกอบกิจการรับทำการเก็บ และขนมูลฝอยทั่วไป โดยทำเป็นธุรกิจหรือได้รับประโยชน์ตอบอทนด้วยการคิดค่าบริการ ต้องยื่นขออนุญาตต่อเจ้าพนักงานท้องถิ่นหรือพนักงานเจ้าหน้าที่ที่รับผิดชอบ โดยยื่นคำขอตามแบบฟอร์มที่กฎหมายกำหนด พร้อมทั้งเอกสารประกอบการขออนุญาตเทศบัญญัติเทศบาลตำบลเมืองงาย เรื่อง การกำจัดสิ่งปฏิกูลและมูลฝอย พ.ศ. 2556 ณ กองสาธารณสุขและสิ่งแวดล้อม เทศบาลตำบลเมืองงาย  
  
2. เงือนไขในการยื่นคำขอ  
  
 2.1 รถเก็บขนมูลฝอยทุกคัน ต้องได้รับการออกแบบ ประกอบ และสร้าง ให้มีลักษณะถูกต้องตามกฎหมายขนส่งทางบกและกฎหมายอื่นๆ ที่เกี่ยวข้อง สามารถป้องกันการปลิว ตกหล่นของมูลฝอยและการรั่วไหลของน้ำเสียจากมูลฝอยในขณะทำการจัดเก็บ และขนย้ายมูลฝอย ไปยังสถานที่กำจัด  
  
 2.2รถเก็บขนมูลฝอยทุกคันต้องมีข้อความติดไว้ด้านข้างและด้านหลังรถตามขนาดรูปลักษณะและสีที่เทศบาลตำบลเมืองงายเห็นสมควรด้วยตัวอักษรขนาดที่เห็นได้ชัดเจนตามที่เทศบาลตำบลเมืองายกำหนด   
  
 2.3ผู้รับจ้างต้องจัดให้มีพนักงานขับรถ พนักงานเก็บขนมูลฝอย ตลอดจนวัสดุอุปกรณ์ในการเก็บมูลฝอยอย่างเพียงพอและเหมาะสมต่อการปฏิบัติงาน  
  
 2.4ผู้รับจ้างต้องจัดหาภาชนะรองรับมูลฝอยสำหรับผู้สัญจรทางเท้า ริมถนน ในเขตพื้นที่ให้บริการตามรูปแบบ ชนิด ขนาดและตำแหน่งที่เทศบาลตำบลเมืองงาย  
  
 2.5ผู้รับจ้างจะต้องทำการเก็บขนมูลฝอยที่จัดเก็บแล้ว ไปกำจัดยังสถานที่แจ้งไว้ในแบบคำขออนุญาตและปฏิบัติตามเงื่อนไขในใบอนุญาต  
  
 2.6สถานที่ประกอบการต้องมีที่ตั้งที่ทำการถาวร มีเจ้าหน้าที่ประจำที่สามารถติดต่อได้สะดวกตลอดเวลาทำงานปกติ มีโทรศัพท์ให้ประชาชนสามารถโทรศัพท์ติดต่อหรือร้องเรียนได้  
  
 2.7ผู้รับจ้างต้องจัดให้มีสถานที่หรืออาคารจอดรถเก็บขนมูลฝอยทุกคัน รักษาใกล้สถานที่ดังกล่าวอยู่ในสภาพที่ดี และถูกสุขลักษณะ  
  
 2.8ผู้รับจ้างต้องทำความสะอาดรถเก็บ ขน ตลอดจนอุปกรณ์ที่เกี่ยวข้องอย่างน้อย วันละ ๑ ครั้ง หลังจากออกปฏิบัติงานเก็บขนมูลฝอยและน้ำเสียที่เกิดจากการล้างต้องได้รับการบำบัดที่ถูกสุขาภิบาล  
  
 2.9ในระหว่างการปฏิบัติงานผู้รับจ้างต้องควบคุมดูแลมิให้มีการดำเนินการ เก็บขนมูลฝอยในลักษณะที่ไม่ปลอดภัยต่อการทำงานหรือก่อให้เกิดการละเมิดต่อผู้อื่น  
  
 2.10ต้องมีการตรวจสุขภาพของพนักงานผู้ปฏิบัติงานอย่างน้อยปีละ ๑ ครั้ง ทั้งนี้เพื่อคุ้มครองสุขภาพของผู้ปฏิบัติงาน

**กฎหมายที่เกี่ยวข้อง**

พระราชบัญญัติการสาธารณสุข พ.ศ. 2535 และที่แก้ไขเพิ่มเติม พ.ศ. 2550

เทศบัญญัติเทศบาลตำบลเมืองงาย เรื่อง การกำจัดสิ่งปฏิกูลและมูลฝอย พ.ศ. 2556

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: -)  สำนักงานเทศบาลตำบลเมืองงาย/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 30 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  ผู้ขอรับใบอนุญาตยื่นคำขอรับใบอนุญาตประกอบกิจการรับทำการเก็บ และขนมูลฝอยทั่วไป พร้อมหลักฐานที่ท้องถิ่นกำหนด  (หมายเหตุ: -) | 15 นาที | เทศบาลตำบลเมืองงาย อำเภอเชียงดาว จังหวัดเชียงใหม่ |
| 2) | **การตรวจสอบเอกสาร**  เจ้าหน้าที่ตรวจสอบความถูกต้องของคำขอ และความครบถ้วนของเอกสารหลักฐานทันที  กรณีไม่ถูกต้อง/ครบถ้วน เจ้าหน้าที่แจ้งต่อผู้ยื่นคำขอให้แก้ไข/เพิ่มเติมเพื่อดำเนินการ หากไม่สามารถดำเนินการได้ในขณะนั้น ให้จัดทำบันทึกความบกพร่องและรายการเอกสารหรือหลักฐานยื่นเพิ่มเติมภายในระยะเวลาที่กำหนด โดยให้เจ้าหน้าที่และผู้ยื่นคำขอลงนามไว้ในบันทึกนั้นด้วย  (หมายเหตุ: -) | 1 ชั่วโมง | เทศบาลตำบลเมืองงาย อำเภอเชียงดาว จังหวัดเชียงใหม่ |
| 3) | **การพิจารณา**  เจ้าหน้าที่ตรวจด้านสุขลักษณะ  กรณีถูกต้องตามหลักเกณฑ์ด้านสุขลักษณะ เสนอพิจารณาออกใบอนุญาต  กรณีไม่ถูกต้องตามหลักเกณฑ์ด้านสุขลักษณะ แนะนำให้ปรับปรุงแก้ไขด้านสุขลักษณะ  (หมายเหตุ: -) | 20 วัน | เทศบาลตำบลเมืองงาย อำเภอเชียงดาว จังหวัดเชียงใหม่ |
| 4) | **การพิจารณา**  การแจ้งคำสั่งออกใบอนุญาต/คำสั่งไม่อนุญาต  1. กรณีอนุญาต  มีหนังสือแจ้งการอนุญาตแก่ผู้ขออนุญาตทราบเพื่อมารับใบอนุญาตภายในระยะเวลาที่ท้องถิ่นกำหนด หากพ้นกำหนดถือว่าไม่ประสงค์จะรับใบอนุญาต เว้นแต่จะมีเหตุหรือข้อแก้ตัวอันสมควร  2. กรณีไม่อนุญาต  แจ้งคำสั่งไม่ออกใบอนุญาตประกอบกิจการรับทำการเก็บ และขนมูลฝอยทั่วไปแก่ผู้ขออนุญาตทราบ พร้อมแจ้งสิทธิในการอุทธรณ์  (หมายเหตุ: -) | 5 วัน | เทศบาลตำบลเมืองงาย อำเภอเชียงดาว จังหวัดเชียงใหม่ |
| 5) | **-**  ชำระค่าธรรมเนียม (กรณีมีคำสั่งอนุญาต)  ผู้ขออนุญาตมาชำระค่าธรรมเนียมตามอัตราและระยะเวลาที่ท้องถิ่นกำหนดพร้อมรับใบอนุญาต  (หมายเหตุ: -) | 5 วัน | เทศบาลตำบลเมืองงาย อำเภอเชียงดาว จังหวัดเชียงใหม่ |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 1 ฉบับ  **สำเนา** 1 ฉบับ  **หมายเหตุ** - | - |
| 2) | **สำเนาทะเบียนบ้าน**  **ฉบับจริง** 1 ฉบับ  **สำเนา** 1 ฉบับ  **หมายเหตุ** - | - |
| 3) | **สำเนาหนังสือรับรองการจดทะเบียนนิติบุคคล พร้อมผู้มีอำนาจลงนามรับรองสำเนาถูกต้องและประทับตรานิติบุคคล (กรณีนิติบุคคล)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** - | - |
| 4) | **หนังสือมอบอำนาจ (กรณีผู้ขออนุญาตไม่มาดำเนินการด้วยตนเองพร้อมติดอากรแสตมป์ 10 บาท)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** - | - |
| 5) | **ใบรับรองแพทย์**  **ฉบับจริง** 1 ฉบับ  **สำเนา** 1 ฉบับ  **หมายเหตุ** - | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **2,000 บาท**  (หมายเหตุ: -) | **ค่าธรรมเนียม** 0 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | เทศบาลตำบลเมืองงาย อำเภอเชียงดาว จังหวัดเชียงใหม่ 50170 โทรศัพท์.053-375513, โทรสาร.053-375631, www.muangngai.go.th  (หมายเหตุ: -) |
| 2) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | แบบคำขอรับใบอนุญาตประกอบกิจการรับทำการเก็บและขนมูลฝอยทั่วไป  (หมายเหตุ: -) |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: -